Fjölmargar siðferðislegar spurningar kvikna í umræðu um staðgöngumæðrun , þegar kona gengur með barn fyrir aðra og lætur það af hendi við fæðingu . Bent hefur verið á dæmi um að staðgöngumóðir neiti að láta barn af hendi , eða að viðtökuforeldrar neiti að taka við barni þegar það hefur fæðst af einhverjum ástæðum . Þá eru mjög skiptar skoðanir um þessi mál hérlendis , eins og bent hefur verið á í fréttum Stöðvar 2 . Í fréttaskýringunni sem hér fylgir , fjallar Ingimar Karl Helgason um þær siðferðislegu spurningar sem hafa vaknað um þessi mál , lagaumhverfi hér og í öðrum löndum , auk þess að beina sjónum að Indlandi , en málefni íslensks pars sem eignaðist nýlega son fyrir atbeina indverskrar staðgöngumóður hafa mikið verið í umræðunni síðustu vikurnar .